CELEX: 31987R1120
Language: el
Date: 1987-04-23 00:00:00
Title: Κανονισμός (ΕΟΚ) αριθ. 1120/87 της Επιτροπής της 23ης Απριλίου 1987 για την τροποποίηση του κανονισμού (ΕΟΚ) αριθ. 859/87 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος

Avis juridique important

|

31987R1120

Κανονισμός (ΕΟΚ) αριθ. 1120/87 της Επιτροπής της 23ης Απριλίου 1987 για την τροποποίηση του κανονισμού (ΕΟΚ) αριθ. 859/87 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος  

Επίσημη Εφημερίδα αριθ. L 109 της 24/04/1987 σ. 0011 - 0011

***** ΚΑΝΟΝΙΣΜΟΣ (ΕΟΚ) αριθ. 1120/87 ΤΗΣ ΕΠΙΤΡΟΠΗΣ  της 23ης Απριλίου 1987  για την τροποποίηση του κανονισμού (ΕΟΚ) αριθ. 859/87 περί λεπτομερειών εφαρμογής του καθεστώτος της ειδικής πριμοδοτήσεως υπέρ των παραγωγών βοείου κρέατος  Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,  Έχοντας υπόψη:  τη συνθήκη για την ίδρυση της Ευρωπαϊκής Οικονομικής Κοινότητας,  τον κανονισμό (ΕΟΚ) αριθ. 805/68 του Συμβουλίου της 27ης Ιουνίου 1968 περί κοινής οργανώσεως αγοράς στον τομέα του βοείου κρέατος (1), όπως τροποποιήθηκε τελευταία από τον κανονισμό (ΕΟΚ) αριθ. 467/87 (2), και ιδίως το άρθρο 4α παράγραφος 4,  τον κανονισμό (ΕΟΚ) αριθ. 468/87 του Συμβουλίου της 10ης Φεβρουαρίου 1987 για τον καθορισμό των γενικών κανόνων του καθεστώτος της ειδικής πριμοδοτήσεως υπέρ των παραγωγών βοείου κρέατος (3), και ιδίως το άρθρο 5,  Εκτιμώντας:  ότι το άρθρο του κανονισμού (ΕΟΚ) αριθ. 859/87 (4), προβλέπει εξακρίβωση των ζώων που αποτελούν αντικείμενο αιτήσεως πριμοδοτήσεως, προκειμένου να εξασφαλισθεί ότι για τα ζώα αυτά δεν θα εισπραχθεί εκ νέου η ίδια πριμοδότηση·  ότι πρέπει να προσδιορισθεί υπό ποίους όρους τα συστήματα εξακριβώσεως που εφαρμόζονται στα κράτη μέλη, για άλλους λόγους εκτός από τον έλεγχο της πριμοδοτήσεως, μπορούν να χρησιμοποιηθούν· ότι πρέπει να τροποποιηθεί, κατά συνέπεια, ο κανονισμός (ΕΟΚ) αριθ. 859/87·  ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Βοείου Κρέατος,  ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:  Άρθρο 1  Στο άρθρο 6 παράγραφος 1 του κανονισμού (ΕΟΚ) αριθ. 859/87 προστίθεται το ακόλουθο εδάφιο:  «Τα συστήματα εξακριβώσεως που εφαρμόζονται από τα κράτη μέλη, εκτός του ιδιαιτέρου πλαισίου της ειδικής πριμοδοτήσεως, μπορούν επίσης να χρησιμοποιηθούν για την εξακρίβωση των επιλεξίμων ζώων, εφόσον τα συστήματα αυτά επιτρέπουν την εξακρίβωση κάθε ζώου από ένα αριθμό. Στην περίπτωση αυτή, οι αριθμοί των εν λόγω ζώων πρέπει να εμφαίνονται στην αίτηση πριμοδοτήσεως και η χορήγηση της πριμοδοτήσεως θα πρέπει να μπορεί να διαπιστώνεται μέσω ενός εγγράφου το οποίο συνοδεύει το ζώο εφ' όρου ζωής και το οποίο περιλαμβάνει τον αριθμό εξακριβώσεως του εν λόγω ζώου. Ωστόσο, τα ζώα που εξακριβώνονται με τον τρόπο αυτό και αποστέλλονται, μετά την πληρωμή της πριμοδοτήσεως, προς ένα άλλο κράτος μέλος πρέπει να σημειώνονται κατά την αποστολή τους με ειδικό τρόπο.»  Άρθρο 2  Ο παρών κανονισμός αρχίζει να ισχύει την ημέρα της δημοσίευσής του στην Επίσημη Εφημερίδα των Ευρωπαϊκών Κοινοτήτων.  Εφαρμόζεται από τις 6 Απριλίου 1987.  Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε κράτος μέλος.  Βρυξέλλες, 23 Απριλίου 1987.  Για την Επιτροπή  Frans ANDRIESSEN  Αντιπρόεδρος  (1) ΕΕ αριθ. L 148 της 28. 6. 1968, σ. 24.  (2) ΕΕ αριθ. L 48 της 17. 2. 1987, σ. 1.  (3) ΕΕ αριθ. L 48 της 17. 2. 1987, σ. 4.  (4) ΕΕ αριθ. L 82 της 26. 3. 1987, σ. 25.